
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 493 

18 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΣΤ4/Φ.084/ΑΣ 10700/ΦΕΚ 
153/τ.Β79.2.2006 απόφασης Υπουργού Εξωτερι¬ 
κών με θέμα «Εγκριση απογευματινής, νυκτερι¬ 
νής, Κυριακών και εξαιρέσιμων ημερών υπερωρι- 
ακής εργασίας των υπαλλήλων του Υπουργείου 


Εξωτερικών για το έτος 2006». 1 

Διεύρυνση συγκρότησης του Ε.Σ.Μ.Ε. 2 


Ανάθεση εκπόνησης μελέτης για την εναρμόνιση 
της χώρας με την Κοινοτική Οδηγία 2004/8/ΕΚ 
σύμφωνα με τις διαδικασίες του π.δ. 327/1995, 
Άρ. 2, παρ. 2 - Σύσταση και Συγκρότηση Γνω- 
μοδοτικής Επιτροπής του άρθρου 5 του π.δ. 
327/1995 για τη ανάθεση της μελέτης με τίτλο 
«Ανάλυση Εθνικού Δυναμικού Συμπαραγωγής» 
που εκπονείται στο πλαίσιο της Πράξης 1.3.1.1 
«Μελέτες - Δράσεις Υποδομής και Εκσυγχρονι¬ 
σμός Θεσμικού Πλαισίου στους Τομείς Ανανεώ¬ 
σιμων Πηγών Ενέργειας (ΑΠΕ), Συμπαραγωγής 
Ηλεκτρισμού και Θερμότητας (ΣΗΘ) και Εξοι¬ 
κονόμησης Ενέργειας (Ε.Ε.)», της Δράσης 1.3.1 
«Απλοποίηση διοικητικών διαδικασιών για τις 
ενεργειακές επενδύσεις», του Επιχειρησιακού 
Προγράμματος «Ανταγωνιστικότητα» (Ε.Π.ΑΝ) 

του Υπουργείου Ανάπτυξης. 3 

Τροποποίηση της υπ’ αριθμ. 125192/365/28.1.2003 κοι¬ 
νής υπουργικής απόφασης «Καθορισμός αριθμού 
μελών του Διοικητικού Συμβουλίου του Φορέα Δι¬ 
αχείρισης Λιμνών Κορώνειας - Βόλβης (Β' 126)» 4 

Σύσταση και συγκρότηση επιτροπής για τη σύντα¬ 
ξη πρότασης τροποποίησης του ν. 2508/1997 και 


καθορισμός αποζημίωσης των μελών αυτής. 5 

Σύσταση ειδικής νομοπαρασκευαστικής επιτροπής 
με αντικείμενο την κατάρτιση σχεδίου νόμου για 
την ενίσχυση του θεσμικού πλαισίου που αφορά 
στην ασφάλεια των επικοινωνιών. 6 


Σύσταση ειδικής νομοπαρασκευαστικής επιτροπής 
με σκοπό τον συντονισμό σε πολιτικό επίπεδο 
των εργασιών για την εφαρμογή των διατάξεων 
του ν. 3064/2002 και την εισήγηση νομοθετικών ή 
άλλων μέτρων για την «Καταπολέμηση της εμπο¬ 
ρίας ανθρώπων». 7 


Κατάρτιση των Πολιτικών και Ποινικών Τμημάτων 
του Αρείου Πάγου, για το υπόλοιπο δικαστικό 


έτος 2005-2006. 8 

Α ΠΟΦΑΣΕΙ Σ 

Αριθμ. ΣΤ4/Φ.084/ΑΣ 10144 (1) 


Τροποποίηση της υπ’ αριθμ. ΣΤ4/Φ.084/ΑΣ 10700/ΦΕΚ 
153/τ.Β79·2.2006 απόφασης Υπουργού Εξωτερικών 
με θέμα «Εγκριση απογευματινής, νυκτερινής, Κυρι¬ 
ακών και εξαιρέσιμων ημερών υπερωριακής εργα¬ 
σίας των υπαλλήλων του Υπουργείου Εξωτερικών 
για το έτος 2006». 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 135 παρ. 11 του ν. 2594/1998 (ΦΕΚ 62/24.3.1998 
τ.Α’), «Οργανισμός του Υπουργείου Εξωτερικών». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 

3. Τις διατάξεις του άρθρου 16 του ν. 3205/2003 (ΦΕΚ 
297/τ.Α/23.12.2003). 

4. Τις διατάξεις του άρθρου 40 του ν. 849/1978, όπως 
συμπληρώθηκε με το άρθρο 8 του ν. 2129/1993, περί 
αναδρομικότητας των αποφάσεων. 

5. Το γεγονός ότι στο Υπουργείο Εξωτερικών υπάρ¬ 
χουν Διευθύνσεις που είναι υποχρεωμένες να εργάζο¬ 
νται υπερωριακά, προς αντιμετώπιση εκτάκτων περι¬ 
στατικών και κρίσεων, ή λειτουργούν σε εικοσιτετράωρη 
βάση, προκειμένου να είναι εφικτή η επικοινωνία με τις 
Αρχές της Εξωτερικής Υπηρεσίας, λόγω της κατά χώρα 
διαφοράς ώρας. 

6. Την υπ’ αριθμ. ΣΤ4/Φ.084/ΑΣ 10700/27.1.2006 
απόφαση του Υπουργού Εξωτερικών «Έγκριση απο¬ 
γευματινής, νυκτερινής, Κυριακών και εξαιρέσιμων 
ημερών υπερωριακής εργασίας των υπαλλήλων του 
Υπουργείου Εξωτερικών για το έτος 2006» (ΦΕΚ 153/ 
τ.Β/9.2.2006). 

7. Το γεγονός ότι από την απόφαση αυτή (σημ.6) προ- 
καλείται επιπλέον δαπάνη 11.000,00 περίπου ευρώ, για 
την οποία υπάρχουν εγγεγραμμένες πιστώσεις στους 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΕ 0511 και 0512 του Φορέα 09-110 του προϋπολογι¬ 
σμού εξόδων του Υπουργείου μας τρέχοντος οικονο¬ 
μικού έτους, αποφασίζουμε : 

Τροποποιούμε την υπ’ αριθμ. ΣΤ4/Φ.084/ΑΣ 10700/27.1. 
2006 (ΦΕΚ153/τ.Β79.2.2006) υπουργική απόφαση ως ακο¬ 
λούθως: 

Α) Αντικαθιστούμε την παράγραφο 1 του διατακτικού 
της ως εξής: 

1. Αποζημίωση για απογευματινή υπερωριακή απα¬ 
σχόληση σε (25) υπαλλήλους του Γραφείου Υπουργού, 
σε (14) υπαλλήλους του Γραφείου Υφυπουργού Βαλη- 
νάκη, σε (14) υπαλλήλους του Γραφείου Υφυπουργού 
Κασσίμη και σε (14) υπαλλήλους του Γραφείου Υφυ¬ 
πουργού Στυλιανίδη, μέχρι 50 ώρες το μήνα για τον 
καθένα. 

Β) Αντικαθιστούμε την παράγραφο 6 του διατακτικού 
της ως εξής: 

6. Αποζημίωση για απογευματινή υπερωριακή απα¬ 
σχόληση σε (60) υπαλλήλους του Κλάδου Επικοινω¬ 
νιών και Πληροφορικής της ΣΤ2 Διευθύνσεως Μηχα- 
νογραφήσεως, Τηλεπικοινωνιών και Πληροφορικής, 
μέχρι 25 ώρες το μήνα για τον καθένα, για υπερωρια- 
κή εργασία κατά τις Κυριακές και εξαιρέσιμες ημέρες 
(πέραν της υποχρεωτικής) μέχρι 16 ώρες το μήνα για 
τον καθένα, για εργασία κατά τις νυκτερινές ώρες 
(πέραν της υποχρεωτικής) μέχρι 16 ώρες το μήνα 
για τον καθένα και για νυκτερινή εργασία κατά τις 
εξαιρέσιμες ημέρες (πέραν της υποχρεωτικής) μέχρι 
8 ώρες το μήνα για τον καθένα. 

Γ) Συμπληρώνουμε νέα παράγραφο υπ’ αριθμ. 13 του 
διατακτικού της ως εξής: 

13. «Αποζημίωση για υπερωριακή απασχόληση σε 18 
υπαλλήλους του Υπουργείου Εξωτερικών με σύμβαση 
εργασίας Ιδιωτικού Δικαίου σύμφωνα με την έγκριση: 
α) της Επιτροπής Εργασίας, άρθρο 8 του π.δ. 369/1989 
της Νομαρχίας Αθηνών, υπ’ αριθμ.40/18.1.2006 και 

β) την απόφαση 3219/ΦΕΚ/τ.Β'/24.3.2006 του Υπουρ¬ 
γού Απασχόλησης και Κοινωνικής Προστασίας. 

Κατά τα λοιπά ισχύει η ΣΤ4/Φ084/ΑΣ 10700/27.1.2006 
υπουργική απόφαση με θέμα την έγκριση απογευμα¬ 
τινής, νυκτερινής, Κυριακών και εξαιρέσιμων ημερών 
υπερωριακής εργασίας των υπαλλήλων του Υπουργείου 
Εξωτερικών για το έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. ΟΙΚ.7781/478 (2) 

Διεύρυνση συγκρότησης του Ε.Σ.Μ.Ε. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον ν. 2960 /1999 (ΦΕΚ 45Α) «Κύρωση του Κώδικα 
Διοικητικής Διαδικασίας και άλλες διατάξεις». 

2. Το άρθρο 32 του ν. 3325/2005 (ΦΕΚ 68Α') «Ίδρυση 
και λειτουργία βιομηχανικών - βιοτεχνικών εγκαταστά¬ 


σεων στο πλαίσιο της αειφόρου ανάπτυξης και άλλες 
διατάξεις». 

3. Το π.δ. 229/1986 (ΦΕΚ Α' 96) «Σύσταση και ορ¬ 
γάνωση της Γενικής Γραμματείας Βιομηχανίας» και 
του π.δ. 396/1989 (ΦΕΚ Α' 172) «Οργανισμός της Γενι¬ 
κής Γραμματείας Βιομηχανίας» όπως συμπληρώθηκε 
και τροποποιήθηκε από το π.δ. 189/1995 (ΦΕΚ Α' 99) 
«Συμπλήρωση και τροποποίηση διατάξεων του π.δ. 
396/1989». 

4. Το π.δ. 121/10.3.2004 (ΦΕΚ 84Α') «Διορισμός Υπουρ¬ 
γών και Υφυπουργών». 

5. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

6. Την υπ’ αριθμ. ΟΙΚ.614/5.4.20Θ4 κοινή απόφαση του 
Πρωθυπουργού και του Υπουργού Ανάπτυξης σχετικά 
με «Διορισμό του Γ ενικού Γ ραμματέα στη Γ ενική Γ ραμ- 
ματεία Βιομηχανίας του Υπουργείου Ανάπτυξης» (ΦΕΚ 
106/Γ/13.4.2004) 

7. Την υπ’ αριθμ. 7154/29.4.2004 απόφαση του Υπουρ¬ 
γού Ανάπτυξης «Μεταβίβαση στο Γενικό Γραμματέα 
Βιομηχανίας, στους Γενικούς Διευθυντές, στους Δι¬ 
ευθυντές και λοιπούς Προϊσταμένους Υπηρεσιακών 
Μονάδων της Γενικής Γραμματείας Βιομηχανίας 
(Γ.Γ.Β.) του Υπουργείου Ανάπτυξης του δικαιώματος 
να υπογράφουν «με εντολή Υπουργού» (ΦΕΚ 655/ 
Β/5.5.2004). 

8. Την υπ’ αριθμ. Δ15/Α/Φ19/4040/24.2.2006 απόφαση 
του Πρωθυπουργού «Ανάθεση αρμοδιοτήτων στους 
Υφυπουργούς Ανάπτυξης Αναστάσιο Νεράντζη και Ιω¬ 
άννη Παπαθανασίου (ΦΕΚ 249/Β/27.2.2006). 

9. Την υπ’ αριθμ. Δ15/Α/Φ19/ΟΙΚ.4505/7.3.2006 υπουρ¬ 
γική απόφαση «Μεταβίβαση αρμοδιοτήτων στο Γενι¬ 
κό Γραμματέα του Υπουργείου Ανάπτυξης» (ΦΕΚ 277/ 
Β/7.3.2006). 

10. Την υπ’ αριθμ. 14224/1339/2005 απόφαση συγκρό¬ 
τησης του Ε.Σ.Μ.Ε. (ΦΕΚ 986/Β/2005). 

11. Την υπ’ αριθμ. 5351/309/2006 απόφαση διεύρυνσης 
της σύνθεσης του ΕΣΜΕ. 

12. Το γεγονός, ότι η σύνθεση του Ε.Σ.Μ.Ε. μπορεί να 
διευρύνεται με απόφαση του Υπ. Ανάπτυξης (παρ. 5 
άρθρο 32 του ν. 3325/2005 (ΦΕΚ 68/Α/2005). 

13. Το γεγονός ότι από τις διατάξεις της παρούσας 
προκαλείται δαπάνη σε βάρος του Υπουργείου Ανάπτυ¬ 
ξης , η οποία δεν είναι δυνατό να προσδιοριστεί εκ των 
προτέρων, αποφασίζουμε : 

Την συμμετοχή του Ιωάννη Ηλιάδη, Προέδρου του Συν¬ 
δέσμου Εταιρειών Ρι-αηοΝεθ, στο Ε.Σ.Μ.Ε., ως μέλος του, 
σύμφωνα με τα οριζόμενα στην υπ’ αριθμ. 5351/309/06 
Απόφαση του Υπ. Ανάπτυξης για διεύρυνση της σύνθε¬ 
σης του (Ε.Σ.Μ.Ε.).( Η εν λόγω Απόφαση αναφέρεται στο 
ως άνω σκεπτικό της παρούσας, παρ. 11). 

Κατά τα λοιπά ισχύουν τα αναφερόμενα στην υπ’ 
αριθμ. 14224/1339/2005 απόφαση «Συγκρότηση του 
Ε.Σ.Μ.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Φ1.3.1.1/ 7801/399 (3) 

Ανάθεση εκπόνησης μελέτης για την εναρμόνιση της 
χώρας με την Κοινοτική Οδηγία 2004/8/ΕΚ σύμφωνα 
με τις διαδικασίες του π.δ. 327/1995, Αρ. 2, παρ. 2 - Σύ¬ 
σταση και Συγκρότηση Γνωμοδοτικής Επιτροπής του 
άρθρου 5 του π.δ. 327/1995 για τη ανάθεση της μελέ¬ 
της με τίτλο «Ανάλυση Εθνικού Δυναμικού Συμπαρα¬ 
γωγής» που εκπονείται στο πλαίσιο της Πράξης 1.3.1.1 
«Μελέτες - Δράσεις Υποδομής και Εκσυγχρονισμός 
Θεσμικού Πλαισίου στους Τομείς Ανανεώσιμων Πη¬ 
γών Ενέργειας (ΑΠΕ), Συμπαραγωγής Ηλεκτρισμού 
και Θερμότητας (ΣΗΘ) και Εξοικονόμησης Ενέργει¬ 
ας (Ε.Ε.)», της Δράσης 1.3.1 «Απλοποίηση διοικητικών 
διαδικασιών για τις ενεργειακές επενδύσεις», του 
Επιχειρησιακού Προγράμματος «Ανταγωνιστικότη¬ 
τα» (Ε.Π.ΑΝ) του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α'). 

2. Το π.δ. 381/1989 «Οργανισμός του Υπουργείου Βιομη¬ 
χανίας Ενέργειας και Τεχνολογίας» (ΦΕΚ 168Α/16.6.1989), 
όπως τροποποιήθηκε και συμπληρώθηκε με το π.δ. 
191/1996 (ΦΕΚ 154Α/10.6.1996). 

3. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19Α/1.2.1996), 
όπως τροποποιήθηκε με το π.δ.. 122/2004 «Ανασύσταση 
του Υπουργείου Τουρισμού» (ΦΕΚ 85Α/2004). 

4. Την υπ’ αριθμ. Δ15/Α/Φ19/οικ.4505/7.3.2006 απόφαση 
του Υπουργού Ανάπτυξης με θέμα: «Μεταβίβαση αρμο¬ 
διοτήτων στο Γ ενικό Γ ραμματέα του Υπουργείου Ανά¬ 
πτυξης» (ΦΕΚ Β' 277/7.3.2006). 

5. Το ν. 2860/2000 «Διαχείριση, παρακολούθηση 
και έλεγχος του ΚΠΣ και άλλες διατάξεις» (ΦΕΚ Α' 
251/2000). 

6. Την υπ’ αριθμ. Θ (2001)550/14.3.2001 απόφαση της 
Ευρωπαϊκής Επιτροπής, με την οποία εγκρίθηκε το Επι¬ 
χειρησιακό Πρόγραμμα «Ανταγωνιστικότητα». 

7. Την υπ’ αριθμ. Ε (2004)5484/21.12.2004 απόφαση της 
Ευρωπαϊκής Επιτροπής σχετικά με την αναθεώρηση του 
Επιχειρησιακού Προγράμματος «Ανταγωνιστικότητα» 
(ΕΠΑΝ) στο πλαίσιο του Γ' ΚΠΣ. 

8. Την υπ’ αριθμ. Ε (2005)5832/20.12.2005 απόφαση της 
Ευρωπαϊκής Επιτροπής σχετικά με την αναθεώρηση του 
Επιχειρησιακού Προγράμματος «Ανταγωνιστικότητα» 
(ΕΠΑΝ) στο πλαίσιο του Γ' ΚΠΣ. 

9. Το Συμπλήρωμα του Επιχειρησιακού Προγράμματος 
Ανταγωνιστικότητα, όπως τροποποιήθηκε και ισχύει, και 
ειδικά το τμήμα που αναφέρεται στο Μέτρο 1.3. 

10. Την Οδηγία 2004/18/ΕΚ του Ευρωπαϊκού Κοινο¬ 
βουλίου και του Συμβουλίου της 31ης Μαρτίου 2004 
περί συντονισμού της διαδικασίας σύναψης δημοσί¬ 
ων συμβάσεων έργων, προμηθειών και υπηρεσιών (Ε 
134/30.4.2004). 

11. Το π.δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιών προς 
τις διατάξεις της Οδηγίας 92/50/ΕΟΚ της 18ης Ιουλίου 
1992» (ΦΕΚ Α' 230/12.10.1998). 


12. Το π.δ. 327/1995 «Όροι και διαδικασίες για την 
ανάθεση της εκτέλεσης και τη χρηματοδότηση έργων, 
μελετών και υπηρεσιών, που προβλέπονται σε προ¬ 
γράμματα του Υπουργείου Βιομηχανίας, Ενέργειας και 
Τεχνολογίας» (ΦΕΚ Α' 176/28.8.1995), και ειδικότερα το 
άρθρο 2 παρ. 2 και το άρθρο 5. 

13. Το π.δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείρισης των αντίστοιχων πό¬ 
ρων» (ΦΕΚ Α' 3/2002). 

14. Το άρθρο 7, παράγραφος 4 του ν. 2244/1994 “Ρύθ¬ 
μιση θεμάτων Ηλεκτροπαραγωγής από Ανανεώσιμες 
Πηγές Ενέργειας και από συμβατικά καύσιμα και άλλες 
διατάξεις», όπως αντικαταστάθηκε από το άρθρο 17, 
παράγραφος 2 του ν. 2308/1995 (ΦΕΚ Α' 114/15.6.1995). 

15. Τον ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» 
(ΦΕΚ Α' 247/27.11.1995) 

16. Το π.δ. 394/1996 «Κανονισμός Προμηθειών Δημοσί¬ 
ου» (ΦΕΚ Α' 266/4.12.1996). 

17. Την υπ’ αριθμ. Δ13/Φ5.27/18038/8.12.2000 κοινή 
υπουργική απόφαση «Σύσταση Ειδικής Γραμματείας για 
την Ανταγωνιστικότητα» και Ειδικής Υπηρεσίας Διαχεί¬ 
ρισης Επιχειρησιακού Προγράμματος “Ανταγωνιστικότη¬ 
τα” (ΦΕΚ 1502Β’) όπως τροποποιήθηκε και συμπληρώθη¬ 
κε με την υπ’ αριθμό 4927/2002 όμοια (ΦΕΚ 444Β’). 

18. Την υπ’ αριθμ. 3486/Β1/13.1/1117/3.4.2006 τροποποι- 
ητική απόφαση του Ειδικού Γ ραμματέα για την «Αντα¬ 
γωνιστικότητα» σχετικά με την ένταξη της Πράξης 
1.3.1.1 «Μελέτες - Δράσεις Υποδομής και Εκσυγχρονι¬ 
σμός Θεσμικού Πλαισίου στους Τομείς Ανανεώσιμων 
Πηγών Ενέργειας (ΑΠΕ), Συμπαραγωγής Ηλεκτρισμού 
και Θερμότητας (ΣΗΘ) και Εξοικονόμησης Ενέργειας 
(Ε.Ε.)» στο πλαίσιο της Δράσης 1.3.1 «Απλοποίηση διοι¬ 
κητικών διαδικασιών για τις ενεργειακές επενδύσεις», 
του Επιχειρησιακού Προγράμματος «Ανταγωνιστικότη¬ 
τα» (Ε.Π.ΑΝ) του Υπουργείου Ανάπτυξης. Ένα από τα 
υποέργα που περιλαμβάνει το τροποποιημένο Τεχνικό 
Δελτίο του έργου είναι και το υποέργο με τίτλο «Ανάλυ¬ 
ση του Εθνικού Δυναμικού Συμπαραγωγής στο πλαίσιο 
της οδηγίας 2004/8/ΕΚ» 

19. Την ανάγκη εναρμόνισης της Χώρας με την Οδηγία 
2004/8/ΕΚ του Ευρωπαϊκού Κοινοβουλίου και του Συμ¬ 
βουλίου, της 11ης Φεβρουάριου 2004, για την προώθηση 
της συμπαραγωγής ενέργειας βάσει της ζήτησης για 
χρήσιμη θερμότητα στην εσωτερική αγορά ενέργει¬ 
ας και για την τροποποίηση της οδηγίας 92/42/ΕΟΚ (Ι_ 
05/21.2.2004 

20. Το γεγονός ότι με την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε : 

1. Την ανάθεση, μέσω διαπραγματεύσεων, της μελέτης 
με τίτλο «Ανάλυση Εθνικού Δυναμικού Συμπαραγωγής» 
και προϋπολογισμό 147.000 Ευρώ (€), συμπεριλαμβανο¬ 
μένου του Φ.Π.Α., σύμφωνα με τις διαδικασίες του π.δ. 
327/1995, Άρθρο 2, παράγραφος 2. 

2. Τη σύσταση και συγκρότηση, κατ’ εφαρμογή των 
διατάξεων του άρθρου 5 του π.δ. 327/1995, Γνωμοδοτικής 
Επιτροπής η οποία αποτελείται από τους : 

α. Χατζηγιαννάκη Κων/νο, Δ/ντή του ΥΠΑΝ, ως Πρό¬ 
εδρο. 

β. Παπαδογιάννη Αικατερίνη, Τμηματάρχη του ΥΠΑΝ, 
ως μέλος και εισηγήτρια. 

γ. Τσαγκαράκη Αικατερίνη, Τμηματάρχη του ΥΠΑΝ, 
ως μέλος. 

δ. Υφαντίδη Κίμωνα, υπάλληλο του ΥΠΑΝ, ως μέλος. 

ε. Μαγκούτα Δημήτριο, Ειδικό Σύμβουλο του Γεν. 
Γραμματέα Ανάπυξης, ως μέλος. 

Ως γραμματέας ορίζεται ο Λυμπερόπουλος Λυμπέρης, 
υπάλληλος του ΥΠΑΝ. 

3. Έργο της Επιτροπής είναι η διερεύνηση και επιλογή 
του κατάλληλου φορέα για την εκπόνηση της μελέτης 
με τίτλο «Ανάλυση Εθνικού Δυναμικού Συμπαραγωγής» 
στα πλαίσια της πράξης 1.3.1.1 του ΕΠΑΝ και η υποβολή 
γνωμοδότησης σχετικά με την ανάθεση της εκπόνησης 
της μελέτης, με τη διαδικασία της διαπραγμάτευσης 
χωρίς προκήρυξη διαγωνισμού, σύμφωνα με τα προ- 
βλεπόμενα στις διατάξεις της παρ. 2 του άρθρου 2 του 
π.δ. 327/1995. 

4. Η Επιτροπή οφείλει να υποβάλει τη γνωμοδότησή 
της μέχρι τις 5 Μάίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

Με εντολή Υπουργού 
Ο Γ ενικός Γ ραμματέας 
ΝΙΚΟΛΑΟΣ ΣΤΕΦΑΝΟΥ 

-♦- 

Αριθμ. 15564 (4) 

Τροποποίηση της υπ’ αριθμ. 125192/365/28.1.2003 κοινής 
υπουργικής απόφασης «Καθορισμός αριθμού μελών 
του Διοικητικού Συμβουλίου του Φορέα Διαχείρισης 
Λιμνών Κορώνειας - Βόλβης (Β' 126)». 

ΟΙ ΥΠΟΥΡΓΟΙ ΑΝΑΠΤΥΞΗΣ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 

ΕΡΓΩΝ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 15 (παρ.4) του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (Α'207), όπως το άρθρο αυτό συμπλη¬ 
ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας του Υπουργείου Περιβάλλοντος Χωροταξίας 
και Δημοσίων Έργων (ΑΊ97). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α'98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β'754). 

4. Την υπ’ αριθμ. Δ15/Α/Φ19/4040/24.2.2006 (ΦΕΚ 249/Β) 
απόφαση του Πρωθυπουργού και του Υπουργού Ανά¬ 
πτυξης «Ανάθεση αρμοδιοτήτων στους Υφυπουργούς 
Ανάπτυξης Αναστ. Νεράντζη και I. Παπαθανασίου». 

5. Την υπ’ αριθμ. 144/2005 απόφαση του Διοικητικού 
Συμβουλίου του Φορέα Διαχείρισης Λιμνών Κορώνειας 
- Βόλβης. 

6. Το γεγονός ότι από τις κανονιστικές διατάξεις της 
παρούσας απόφασης αυτής δεν προκαλείται δαπάνη σε 
βάρος του κρατικού προϋπολογισμού, αποφασίζουμε : 


Άρθρο 1 

Τροποποιείται η υπ’ αριθμ. 125192/365/28.1.2003 από¬ 
φαση των Υπουργών Ανάπτυξης, Περιβάλλοντος Χωρο¬ 
ταξίας και Δημοσίων Έργων και Υφυπουργού Γεωργίας 
«Καθορισμός αριθμού μελών των Διοικητικών Συμβουλί¬ 
ων του Φορέα Διαχείρισης Λιμνών Κορώνειας-Βόλβης» 
(ΒΊ26), με την αντικατάσταση του τελευταίου εδαφίου 
του άρθρου 1 ως εξής: 

«Το Διοικητικό Συμβούλιο συνεδριάζει στην έδρα του 
Φορέα Διαχείρισης Λιμνών Κορώνειας-Βόλβης που ορί¬ 
ζεται στο Δήμο Λαγκαδά». 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΑΝΑΣΤΑΣΙΟΣ ΝΕΡΑΝΤΖΗΣ ΓΕΩΡΓΙΟΣ ΣΟΥΦΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 15888 (5) 

Σύσταση και συγκρότηση επιτροπής για τη σύνταξη 
πρότασης τροποποίησης του ν. 2508/1997 και καθο¬ 
ρισμός αποζημίωσης των μελών αυτής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη : 

1. Τις διατάξεις του άρθρου 10 παρ. 2 του ν. 1032/1980 
«Σύσταση Υπουργείου Χωροταξίας Οικισμού και Περι¬ 
βάλλοντος» (Α'57)». 

2. Τις διατάξεις του άρθρου 17 του ν. 3205/2003 «Μι- 
σθολογικές ρυθμίσεις λειτουργιών και υπαλλήλων του 
Δημοσίου, Ν.Π.Δ.Δ. και ΟΤΑ κ,λπ.» (Α' 297). 

3. Τ ις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Οργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/Α'). 

4. Το γεγονός ότι από τις διατάξεις της απόφασης 
αυτής προκαλείται δαπάνη ύψους 7.900 ευρώ η οποία 
θα βαρύνει τις πιστώσεις του προϋπολογισμού εξόδων 
του ΕΤΕΡΠΣ, αποφασίζουμε : 

1.1. Την σύσταση στο Υπουργείο Περιβάλλοντος, Χωρο¬ 
ταξίας και ΔημοσίωνΈργων εξαμελούς επιτροπής, έργο 
της οποίας είναι η σύνταξη πρότασης τροποποίηση και 
βελτίωση των διατάξεων του ν. 2508/1997 (Α'124). 

2. α Η επιτροπή αποτελείται από υπαλλήλους του 
Υπουργείου Περιβάλλοντος, Χωροταξίας και Δημοσί¬ 
ων Έργων και πρόσωπα εκτός υπηρεσίας με σχετικές 
ειδικές γνώσεις, επιστημονική κατάρτιση και εμπειρία 
στο αντικείμενο του έργου της επιτροπής. 

β. Γ ραμματέας της Επιτροπής ορίζεται υπάλληλος του 
Υπουργείου Περιβάλλοντος, Χωροταξίας και Δημοσίων 
Έργων. 

γ. Η επιτροπή θα εργάζεται εκτός ωραρίου εργασίας 
των υπηρεσιών του Υπουργείου Περιβάλλοντος Χωρο¬ 
ταξίας και ΔημοσίωνΈργων. 

3. Οι αμοιβές των παραπάνω μελών και του γραμματέα 
ορίζονται ως εξής: 

Για κάθε μέλος:1200 ευρώ 
Για τον γραμματέα: 700 ευρώ 

4. Η επιτροπή υποχρεούται να παραδώσει το έργο 
της σε τέσσερεις (4) μήνες. 

II. 1. Την συγκρότηση στο Υπουργείο Περιβάλλοντος 
Χωροταξίας και Δημοσίων Έργων της επιτροπής που 
συστήνεται με την προηγούμενη παράγραφο I. 

2. Μέλη της Επιτροπής ορίζονται: 

α. Δημήτριος Αναστασόπουλος, Νομικός Σύμβουλος 
στο Υπουργείο Περιβάλλοντος, Χωροταξίας και Δημο¬ 
σίων Έργων, ως συντονιστής. 

β. Αικατερίνη Συκιανάκη, αρχιτέκτων, Πρόεδρος του 
Οργανισμού Ρυθμιστικού Σχεδίου Αθήνας. 

γ. Ελπίδα Μακρή, αρχιτέκτων, Γ ενική Διευθύντρια Πο¬ 
λεοδομίας στο Υπουργείο Περιβάλλοντος, Χωροταξίας 
και Δημοσίων Έργων. 

δ. Ιωάννης Λουλουργάς, αρχιτέκτων, Διευθυντής στη 
Διεύθυνση Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων. 

ε. Αμαλία Κουδούνη, αρχιτέκτων, Τμηματάρχης στη 
Διεύθυνση Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων 
στ. Αντώνης Μαυρωνάς, αρχιτέκτων, Διευθυντή στη 
Διεύθυνση Χωροταξίας του Υπουργείου Περιβάλλοντος, 
Χωροταξίας και ΔημοσίωνΈργων. 

3. Γραμματέας της Επιτροπής ορίζεται η Σμαράγδα 
Μαλακατέ, αρχιτέκτων, με διάθεση στο Γραφείο του 
Γενικού Γραμματέα Υπουργείου Περιβάλλοντος, Χω¬ 
ροταξίας και ΔημοσίωνΈργων από την Δ/νση Πολεο- 
δομικού Σχεδιασμού. 

III. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 41399 (6) 

Σύσταση ειδικής νομοπαρασκευαστικής επιτροπής με 
αντικείμενο την κατάρτιση σχεδίου νόμου για την 
ενίσχυση του θεσμικού πλαισίου που αφορά στην 
ασφάλεια των επικοινωνιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη : 

1) Τις διατάξεις: 

α) του άρθρου 10 του ν.3060/2002 (ΦΕΚ Α'242). 
β) του άρθρου 23 παρ. 1 περ. Γτου ν. 2145/1993 (ΦΕΚ 
Α' 88). 

γ) του άρθρου 17 του ν. 3205/2003 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 


κε με τις διατάξεις του άρθρου πρώτου του π.δ/τος 
63/2005 (ΦΕΚ Α 98). 

2) Την ανάγκη σύστασης ειδικής νομοπαρασκευαστι¬ 
κής επιτροπής με αντικείμενο την κατάρτιση σχεδίου 
νόμου για την ενίσχυση του θεσμικού πλαισίου που 
αφορά στην ασφάλεια των επικοινωνιών. 

3) Τη γνωμάτευση της Επιτροπής Εμπειρογνωμόνων 
για το θεσμικό πλαίσιο της προστασίας από παράνομες 
παρεμβάσεις στις επικοινωνίες. 

4) Το πόρισμα της Αρχής Διασφάλισης Απορρήτου 
Επικοινωνιών (Α.Δ.Α.Ε.). 

5) Το πόρισμα της Αρχής Προστασίας Δεδομένων 
Προσωπικού Χαρακτήρα. 

6) Το πόρισμα της Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ.Τ). 

7) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας & Οικονομικών και Δικαιοσύνης, 
αποφασίζουμε : 

Τη σύσταση ειδικής νομοπαρασκευαστικής επιτροπής 
με αντικείμενο την κατάρτιση σχεδίου νόμου για την 
ενίσχυση του θεσμικού πλαισίου που αφορά στην ασφά¬ 
λεια των επικοινωνιών,αποτελούμενη από τους : 

1. Ιωάννη Γρίβα, πρ. Πρωθυπουργό, επίτιμο Πρόεδρο 
του Αρείου Πάγου, ως Πρόεδρο. 

2. Παναγιώτη Πικραμμένο, Σύμβουλο Επικράτειας, 

3. Παύλο Κοτσώνη, Σύμβουλο Επικράτειας, 

4. Λεωνίδα Κοτσαλή, Καθηγητή Πανεπιστημίου Αθη¬ 
νών, 

5. Νικόλαο Ουζούνογλου, Καθηγητή Εθνικού Μετσόβιου 
Πολυτεχνείου, 

6. Γεώργιο Πρεζεράκο, Αναπληρωτή Καθηγητή Τ.Ε.Ι. 
Πειραιά, 

7. Διονύσιο Κονδύλη, τέως Αρεοπαγίτη, 

8. Νικόλαο Λίβο, Λέκτορα Πανεπιστημίου Αθηνών, 

9. Αγγελο Ανδρουλιδάκη, Σύμβουλο Υπουργού Δικαι¬ 
οσύνης, ως μέλη. 

Χρέη γραμματέα της ανωτέρω επιτροπής θα εκτελεί 
η Βερονίκη Νιάγκου, δικηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός ευλόγου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 41398 (7) 

Σύσταση ειδικής νομοπαρασκευαστικής επιτροπής με 
σκοπό τον συντονισμό σε πολιτικό επίπεδο των ερ¬ 
γασιών για την εφαρμογή των διατάξεων του ν. 
3064/2002 και την εισήγηση νομοθετικών ή άλλων 
μέτρων για την «Καταπολέμηση της εμπορίας αν¬ 
θρώπων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν. 3060/2002 (ΦΕΚ Α' 242). 

β) του άρθρου 23 παρ. 1 περ. ι' του ν. 2145/1993 (ΦΕΚ 
Α' 88). 

γ) του άρθρου 17 του ν. 3205/2003 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συνάψεις διατάξεις». 

δ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα,που κυρώθηκε με 
τις διατάξεις του άρθρου πρώτου του π.δ/τος 63/2005 
(ΦΕΚ Α 98). 

2) Την ανάγκη σύστασης ειδικής νομοπαρασκευαστικής 
επιτροπής με σκοπό τον συντονισμό σε πολιτικό επίπεδο 
των εργασιών για την εφαρμογή των διατάξεων του ν. 
3064/2002 και την εισήγηση νομοθετικών ή άλλων μέτρων 
για την «Καταπολέμηση της εμπορίας ανθρώπων». 

3) Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού του ΤΑ- 
ΧΔΙΚ, η οποία θα καθορισθεί μετά το πέρας των εργασιών 
της επιτροπής, με κοινή απόφαση των Υπουργών Οικονο¬ 
μίας & Οικονομικών και Δικαιοσύνης, αποφασίζουμε : 

Την σύσταση ειδικής νομοπαρασκευαστικής επιτρο¬ 
πής με σκοπό τον συντονισμό σε πολιτικό επίπεδο 
των εργασιών για την εφαρμογή των διατάξεων του ν. 
3064/2002 και την εισήγηση νομοθετικών ή άλλων μέ¬ 
τρων για την «Καταπολέμηση της εμπορίας ανθρώπων» 
αποτελούμενη από τους: 

1. Παναγιώτη Πανούρη, Γ ενικό Γ ραμματέα του Υπουρ¬ 
γείου Δικαιοσύνης, ως πρόεδρο. 

2. Γ εώργιο Μέργο, Γ ενικό Γ ραμματέα του Υπουργείου 
Οικονομίας και Οικονομικών. 

3. Χαράλαμπο Ροκανά, Γ ενικό Γ ραμματέα του Υπουρ¬ 
γείου Εξωτερικών. 

4. Ανδρέα Καραμάνο, Γ ενικό Γ ραμματέα του Υπουρ¬ 
γείου Εθνικής Παιδείας και Θρησκευμάτων. 

5. Δημήτριο Κοντό, Γ ενικό Γ ραμματέα του Υπουργείου 
Απασχόλησης και Κοινωνικής Προστασίας. 

6. Βασίλειο Ριζά, Γενικό Γραμματέα του Υπουργείου 
Υγείας Πρόνοιας. 

7. Κωνσταντίνο Αιλιανό, Γ ενικό Γ ραμματέα του Υπουρ¬ 
γείου Δημόσιας Τάξης, ως μέλη. 

Χρέη γραμματέα της ανωτέρω επιτροπής θα εκτελεί 
η Χριστίνα Πραπίδη, δικηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός ευλόγου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 36955 (8) 

Κατάρτιση των Πολιτικών και Ποινικών Τμημάτων του 
Αρείου Πάγου, για το υπόλοιπο δικαστικό έτος 2005- 
2006. 

ΑΡΕΙΟΣ ΠΑΓΟΣ 
ΟΛΟΜΕΛΕΙΑ 

(Αριθμ. απόφασης 4/2006) 

Σήμερα 30 Μαρτίου 2005, ημέρα Πέμπτη και ώρα 
09.30' στο κατάστημα του Αρείου Πάγου συνήλθε, 


ύστερα από νόμιμη πρόσκληση, η κατά τα άρθρα 90 
του Συντάγματος (όπως ισχύει μετά την πρόσφατη 
αναθεώρησή του με το Ζ' ψήφισμα) και 23 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών, Ολομέλεια στην οποία έλαβαν μέρος οι: 
Ρωμύλος Κεδίκογλου, Πρόεδρος του Αρείου Πάγου - 
Εισηγητής, Δημοσθένης Κορδοπάτης, Αντεισαγγελέας 
του Αρείου Πάγου (λόγω κωλύματος του Εισαγγελέα 
του Αρείου Πάγου Δημητρίου Λινού), Στυλιανός Πατερά- 
κης, Θεόδωρος Αποστολόπουλος, Ευριπίδης Αντωνίου, 
Αντιπρόεδροι του Αρείου Πάγου, Νικόλαος Κασσαβέτης, 
Ανάργυρος Πλατής, Χρήστος Γεωργαντόπουλος, Γεώρ- 
γιος Βούλγαρης, Ευάγγελος Σταυρουλάκης, Δημήτριος 
Λοβέρδος Δημήτριος Κυριτσάκης, Αχιλλέας Νταφούλης, 
Αναστάσιος - Φιλητάς Περίδης, Ελένη Μαραμαθά, Δημή- 
τριος Κιτρίδης, Αθανάσιος Μπρίλλης, Βασίλειος Ρήγας, 
Ηρακλής Κωνσταντινίδης, Γεώργιος Καλαμίδας, Ιωάννης 
Παπανικολάου, Μιχαήλ Δέτσης, Δημήτριος Κανελλό- 
πουλος, Δημήτριος Δαλιάνης, Ρένα Ασημακοπούλου, 
Κωνσταντίνος Κούκλης, Ηλίας Γιαννακάκης, Γρηγόριος 
Μάμαλης, Πλαστήρας Αναστασάκης, Γ εώργιος Καπερώ- 
νης, Εμμανουήλ Καλούδης, Ελένη Παναγιωτάκη, Αιμιλία 
Λίτινα, Αθανάσιο Θεμέλη και Μάριος - Φώτιος Χατζηπα- 
νταζής, Αρεοπαγίτες. Κωλύονται και δεν παρέστησαν 
οι λοιποί Αντιπρόεδροι και Αρεοπαγίτες. 

Παραστάθηκε ως γραμματέας της Ολομέλειας η 
Προϊσταμένη Διεύθυνσης της Γραμματείας του Αρείου 
Πάγου Βασιλική Σαμίου. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών 
τμημάτων του Αρείου Πάγου, όπως αυτή αποφασίστηκε 
στις 24 Ιουνίου 2005 (απόφαση 18/2005) και συμπληρώ¬ 
θηκε με τις 19/2005 και 37/2005 αποφάσεις α)με την 
τοποθέτηση σε τμήμα του προαχθέντος σε Αρεοπαγίτη 
Γεωργίου Πετράκη και β)την επάνοδο της Αρεοπαγίτη 
Αιμιλίας Λίτινα στο Ε' τμήμα και την επάνοδο της Αρε¬ 
οπαγίτη Αιμιλίας Λίτινα στο Ε' τμήμα. 

Ο Εισηγητής Πρόεδρος του Αρείου Πάγου εισηγήθηκε 
να τοποθετηθεί ο ανωτέρω Αρεοπαγίτης στο Β1 τμήμα 
και να επανέλθει στο Ε' Τμήμα η Αρεοπαγίτης Αιμιλία 
Λίτινα. 

Ο Αντεισαγγελέας του Αρείου Πάγου Δημοσθένης 
Κορδοπάτης πρότεινε να γίνει δεκτή η πρόταση του 
Εισηγητή και αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του ν. 1756/1988, όπως αντι- 
καταστάθηκε με το άρθρο 3 ν. 3346/2005 «Με απόφαση 
της Ολομέλειας σε συμβούλιο, που δημοσιεύεται στην 
Εφημερίδα της Κυβερνήσεως, γίνεται η σύνθεση των 
τμημάτων, με κατανομή σε αυτά των μελών του Αρείου 
Πάγου. Για την κατανομή λαμβάνονται υπόψη οι προτι¬ 
μήσεις των αντιπροέδρων και των αρεοπαγιτών, όπως 
και η αρχαιότητά τους, προκειμένου να υπηρετούν σε 
κάθε τμήμα και αρχαιότεροι αρεοπαγίτες. 

Κατά την κατανομή μπορεί να ορίζονται για κάθε 
τμήμα και αναπληρωτές αρεοπαγίτες που υπηρετούν σε 
άλλα τμήματα. Ο Πρόεδρος του Αρείου Πάγου μπορεί 
κατά τη διάρκεια του δικαστικού έτους να συμπληρώνει 
τη σύνθεση ορισμένων τμημάτων από άλλα τμήματα, 
εφόσον αυτό επιβάλλεται από ειδικές υπηρεσιακές 
ανάγκες. 

Η πράξη αυτή του Προέδρου έχει προσωρινή ισχύ 
μέχρι να ληφθεί σχετική απόφαση από την Ολομέλεια, η 

οποία πρέπει να συγκληθεί προς τούτο μέσα σε τριάντα 
ημέρες και η απόφαση να δημοσιευθεί στην Εφημερίδα 
της Κυβερνήσεως». Σε εκτέλεση της διατάξεως αυτής 
η συνήλθε η Ολομέλεια προκειμένου να συμπληρώσει 
την 18/2005 απόφασή της, όπως αυτή έχει διαμορφωθεί 
με τις 19 και 37/2005 αποφάσεις α) με την τοποθέτηση 
του προαχθέντος στο βαθμό του Αρεοπαγίτη Γεωργίου 
Πετράκη σε τμήμα του Αρείου Πάγου και β) την επάνοδο 
της Αρεοπαγίτη Αιμιλίας Λίτινα στο Ε' τμήμα, κατά το 
τρέχον δικαστικό έτος και μέχρι 30.6.2006. 

Η Ολομέλεια αφού άκουσε τον Εισηγητή Πρόεδρο του 
Αρείου Πάγου Ρωμύλο Κεδίκογλου αποφάσισε ομόφωνα: 
α)την τοποθέτηση του νεοπροαχθέντος Αρεοπαγίτη 
Γεωργίου Πετράκη στο ΒΤ τμήμα στη θέση του πα- 
ραιτηθέντος από την Υπηρεσία Αρεοπαγίτη Γ εωργίου 
Αμελαδιώτη και β)την επάνοδο της Αρεοπαγίτη Αιμιλίας 
Λίτινα στο Ε' τμήμα από το ΣΤ' τμήμα όπου είχε μετα¬ 
κινηθεί (απόφαση 37/2005) δεδομένου ότι εξέλιπαν οι 
λόγοι μετακίνησής της μετά την εμφάνιση και ανάληψη 
καθηκόντων του Αρεοπαγίτη Γρηγορίου Μάμαλη και την 
εμφάνιση του Αρεοπαγίτη Νικολάου Οικονομίδη μετά 
την λήξη της αναρρωτικής άδειας που είχε λάβει. 

Συνεπώς η σύνθεση όλων των τμημάτων του Αρείου 
Πάγου για το τρέχον δικαστικό έτος έως 30.6.2006 είναι 
η αναφερόμενη στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τα τμήματα, με κατανομή σε αυτά των 
μελών του Αρείου Πάγου, για το υπόλοιπο δικαστικό 
έτος 2005-2006, ως εξής: 

ΠΟΛΙΤΙΚΑ ΤΜΗΜΑΤΑ 

Α' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και επτά 
Αρεοπαγίτες, ήτοι οι: Δημήτριος Σουλτανιάς, Αντιπρό¬ 
εδρος του Αρείου Πάγου, ως Πρόεδρος και 1) Ιωάννης 
Βερέτσος, 2) Χρήστος Γεωργαντόπουλος, 3) Βασίλειος 
Ρήγας, 4) Μιχαήλ Μαργαρίτης, 5) Γεώργιος Καλαμίδας, 
6) Ιωάννης Παπανικολάου και 7) Δημήτριος Κανελλό- 
πουλος, Αρεοπαγίτες, ως μέλη του. 

Β'1 ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και πέ¬ 
ντε Αρεοπαγίτες, ήτοι οι: Θεόδωρος Αποστολόπουλος, 
Αντιπρόεδρος του Αρείου Πάγου, ως Πρόεδρος, και 1) 
Ιωάννης Δαβίλλας, 2) Γ εώργιος Καράμπελας, 3) Εμμα¬ 
νουήλ Καλούδης, 4) Μάριος-Φώτιος Χατζηπανταζής και 
5) Γ εώργιος Πετράκης, Αρεοπαγίτες, ως μέλη του. 

Β'2 ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και πέ¬ 
ντε Αρεοπαγίτες, ήτοι οι: Χρήστος Μπαλντάς, Αντιπρό¬ 
εδρος του Αρείου Πάγου, ως Πρόεδρος και 1) Σπυρίδων 
Κολυβάς, 2) Γεώργιος Χλαμπουτάκης, 3) Αναστάσιος- 
Φιλητάς Περίδης, 4) Ηλίας Γιαννακάκης και 5) Αθανάσιος 
Θεμέλης, Αρεοπαγίτες, ως μέλη του. 

Γ' ΤΜΗΜΑ: Στο Τμήμα αυτό θα υπηρετήσουν δύο 
Αντιπρόεδροι του Αρείου Πάγου, ως Πρόεδροι και έξι 
Αρεοπαγίτες, ήτοι οι: Αχιλλέας Ζήσης και Σπυρίδων Γκι- 
άφης, Αντιπρόεδροι του Αρείου Πάγου, ως Πρόεδροι, και 
1) Αλέξανδρος Κασιώλας, 2) Χαράλαμπος Αντωνιάδης, 
3) Γ εώργιος Φώσκολος, 4) Βασίλειος Νικόπουλος, 5) Ελι¬ 


σάβετ Μουγάκου-Μπρίλλη και 6) Γ εώργιος Καπερώνης, 
Αρεοπαγίτες, ως μέλη του. 

Δ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και επτά 
Αρεοπαγίτες, ήτοι οι: Αθανάσιος Κρητικός, Αντιπρόε¬ 
δρος του Αρείου Πάγου, ως Πρόεδρος και 1) Γεώργιος 
Βούλγαρης, 2) Δημήτριος Κυριτσάκης, 3) Αχιλλέας Ντα- 
φούλης, 4) Ανδρέας Μαρκάκης, 5) Ελένη Μαραμαθά, 6) 
Δημήτριος Δαλιάνης και 7) Αντώνιος Παπαθεοδώρου, 
Αρεοπαγίτες, ως μέλη του. 

Ζ' ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και πέντε 
Αρεοπαγίτες, ήτοι οι: Στυλιανός Πατεράκης, Αντιπρόε¬ 
δρος του Αρείου Πάγου, ως Πρόεδρος και 1) Στέφανος 
Γ αβρός, 2) Δημήτριος Λοβέρδος, 3) Ρένα Ασημακοπού- 
λου, 4) Διονύσιος Γιαννακόπουλος και 5) Σταύρος Γα- 
βαλάς, Αρεοπαγίτες, ως μέλη του. 

ΠΟΙΝΙΚΑ ΤΜΗΜΑΤΑ 

Ε' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου και ένας προεδρεύων 
Αρεοπαγίτης, ως Πρόεδροι και επτά Αρεοπαγίτες, ήτοι 
οι: Ανδρέας Μοσχανδρέου, Αντιπρόεδρος του Αρείου 
Πάγου και Κωνσταντίνος Βαρδαβάκης, προεδρεύων 
Αρεοπαγίτης, ως Πρόεδροι, και 1) Γ εώργιος Ναυπλιώ- 
της, 2) Δημήτριος Κιτρίδης, 3) Αθανάσιος Μπρίλλης, 
4) Φώτιος Καϋμενάκης, 5) Πλαστήρας Αναστασάκης, 
6) Ελένη Παναγιωτάκη και 7) Αιμιλία Λίτινα, Αρεοπαγί¬ 
τες, ως μέλη του. 

ΣΤ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου και ένας προεδρεύων 
Αρεοπαγίτης, ως Πρόεδροι και επτά Αρεοπαγίτες, ήτοι 
οι: Ευριπίδης Αντωνίου, Αντιπρόεδρος του Αρείου Πά¬ 
γου και Κωνσταντίνος Βαρδαβάκης, προεδρεύων Αρε¬ 
οπαγίτης, ως Πρόεδροι και 1) Νικόλαος Οικονομίδης, 
2) Χρύσανθος Παπούλιας, 3) Ευάγγελος Σταυρουλάκης, 
4) Ηρακλής Κωνσταντινίδης, 5) Μιχαήλ Δέτσης, 6) Κων¬ 
σταντίνος Κούκλης και 7) Γρηγόριος Μάμαλης, Αρεο¬ 
παγίτες, ως μέλη του. 

Περαιτέρω, αποφασίσθηκε, ομόφωνα, ότι ως αναπλη¬ 
ρωτές Αρεοπαγίτες για κάθε τμήμα θα καλούνται οι 
εξής: 

1. Οι τρεις μη κωλυόμενοι νεότεροι Αρεοπαγίτες του 
Γ τμήματος ως αναπληρωτές της σύνθεσης του Α’ τμή¬ 
ματος και αντίστροφα. 

2. Οι τρεις μη κωλυόμενοι νεότεροι Αρεοπαγίτες του 
ΒΤ τμήματος ως αναπληρωτές της σύνθεσης του Β2' 
τμήματος και αντίστροφα. 

3. Οι τρεις μη κωλυόμενοι νεότεροι Αρεοπαγίτες του 
Ζ' τμήματος ως αναπληρωτές της σύνθεσης του Δ' 
τμήματος και αντίστροφα. 

4. Οι τρεις μη κωλυόμενοι νεότεροι Αρεοπαγίτες του 
Ε' Τμήματος ως αναπληρωτές της σύνθεσης του ΣΤ' 
Τμήματος και αντίστροφα. 

Κρίθηκε, αποφασίσθηκε και εκδόθηκε στην Αθήνα, 
στις 30 Μαρτίου 2006. 

Αθήνα, 14 Απριλίου 2006 

Ο Πρόεδρος 
ΡΩΜΥΛΟΣ ΚΕΔΙΚΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευπο 

Τεύχος 

Περίοδος 

ΕυΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίηΐθτπθΐ: Ιι«μ://νννννν.β(. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 



02004931004060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίι11ρ://νννν».6ΐ.9Γ - ε-πιοίΙ: ν/θόπΐ35ΐ6Γ@6ΐ.ςΓ 















